बास्केटबलमा युरो र विद्या संस्कार विजयी
आयोजक युरो स्कुलले शुक्रबार बौद्ध स्कुललाई हराएर युरो कप अन्तरस्कुल बास्केटबल प्रतियोगिताको गर्ल्समा क्वाटरफाइनल पुगेको छ । युरोले २७–१५ ले जित पाउँदा साना दीपकले १४ स्कोर गरिन् । विद्या संस्कारले मोर्डन इन्डियन स्कुल (एमआईएस) लाई ११–७ ले हरायो । विजेताकी प्रीतिशा केसीले ५ स्कोर जोडिन् ।
काठमाडौँ — आयोजक युरो स्कुलले शुक्रबार बौद्ध स्कुललाई हराएर युरो कप अन्तरस्कुल बास्केटबल प्रतियोगिताको गर्ल्समा क्वाटरफाइनल पुगेको छ । युरोले २७–१५ ले जित पाउँदा साना दीपकले १४ स्कोर गरिन् । विद्या संस्कारले मोर्डन इन्डियन स्कुल (एमआईएस) लाई ११–७ ले हरायो । विजेताकी प्रीतिशा केसीले ५ स्कोर जोडिन् ।ब्वाइजमा काष्ठमण्डपले टीआईएलाई २५–१३, सेन्ट जेभियर्सले बाबालाई ३९–१०, विल्सन एकेडेमीले युरोलाई ३५–३०, मोर्डन इन्डियनले आलोकलाई २७–९, बीआईएसले साम्तेनलाई ३२–१२ र त्रिज्योतिले गुहेश्वरीलाई २९–१२ ले हराए । काष्ठमण्डपका आश्रय शाक्य र निशित अधिकारीले ७–७, सेन्ट जेभियर्सका शुभम सैंजुले २१, विल्सनका पेम्बा शेर्पाले १४, एमआईएसका अकुशले १२, बीआईएसका फुर्वा छेतेनले १३ र त्रिज्योतिका नवाङ शेर्पाले १४ स्कोर बटुले ।भ्याली र ग्रिनल्यान्ड विजयीभ्याली पब्लिक र आयोजक ग्रिनल्यान्ड १५ औं क्विक्स/ग्रिनल्यान्ड कप अन्तरस्कुल बास्केटबलको सिनियर ब्वाइजतर्फ सेमिफाइनल पुगेका छन् ।शुक्रबार भ्यालीले गोल्डेनपिकलाई ३५–२१ ले पराजित गर्दा भ्यालीका अनमोल गुरुङले १२ स्कोर गरे । दिवस भुजेलको २७ स्कोरमा ग्रिनल्यान्डले सेन्ट जोसेफलाई ३९–३० ले हरायो ।सोही स्पर्धामा बसुन्धारा नेसनल एकेडेमी (बीएनए) ले इडेन ब्रिज एकेडेमी (ईबीए) लाई ६१–५१ र एचएचसीएले टीआईएलाई ३९–२३ ले हराए । बीएनएका सन्देश खड्काले ३८ र एचएचसीएका दोर्जे शेर्पाले १५ स्कोर गरे ।जुनियर ब्वाइजमा बीएनएले ईबीएलाई २३–१७, एन्जल्स हार्टले गोल्डेनपिकलाई ३६–१६, स्किब्सले गोल्डेनपिकलाई १६–१३ र लालीगुराँस नेसनल एकेडेमीले भ्याली पब्लिकलाई २१–१९ ले पन्छाए । बीएनएका सुरेश गौतमले ११, एन्जल्स हार्टका प्रतीक कँडेलले २४, स्किब्सका सोनाम ठकुरीले ४ र एलएनएका रिदम उप्रेतीले १८ स्कोर जोडे ।